kardosdrur/scandi-wiki huggingface dataset:
Terkel Møhl

Terkel Møhl (født 20. juni 1965) er en dansk musiker, gymnasielærer; universitetsuddannet i historie og engelsk fra Roskilde Universitet og med en fortid som forskningsassistent bag sig. Han er bedst kendt som bassist i det danske rockband, Magtens Korridorer.

Diskografi 
Med Magtens Korridorer
2005: Friværdi
2007: Det krøllede håb
2009: Milan Allé
2011: Imperiet falder
2014: Før alting bliver nat
2018: Halvt til helt
2021: Club Promise

Eksterne henvisninger 
 

Magtens Korridorer
Bassister fra Danmark
Museumsdorf Düppel

Museumsdorf Düppel er et arkæologisk frilandsmuseum, der ligger i Krumme Fenn, et område i kvarteret Düppel, i bydelen Berlin-Zehlendorf, i Berlin, Tyskland. Det blev grundlagt i 1975, og tilhører Stiftung Stadtmuseum Berlin. Museumslandbyen er opbyget som en landsby fra middelalderen.

Litteratur 

 Adriaan von Müller: Museumsdorf Düppel. Lebendiges Mittelalter in Berlin. Hrsgg. für den Verein Förderkreis des Museumsdorfes Düppel e. V., Stadtmuseum Berlin. 6. Auflage. Berlin 1998, .
 Dieter Todtenhaupt: Neue Aussagen zur archäologischen Grabung und der Siedlungsgeschichte der mittelalterlichen Siedlung am Machnower Krummen Fenn. Stiftung Stadtmuseum Berlin, Berlin 2008.

Referencer

Eksterne henvisninger 

 Museumsdorf Düppel, Fördererkreis des Museumsdorfes Düppel e. V.
 Stadtmuseum Berlin
 Steglitz-Zehlendorf / Museumsdorf Düppel
 Routen der Romanik in Berlin und Brandenburg - Museumsdorf Düppel

Frilandsmuseer
Museer i Tyskland
Museer etableret i 1975
Jesper Clemmensen

Jesper Clemmensen, født i 1975 på Lolland, er journalist, foredragsholder og tilrettelægger af dokumentarfilm til både DR1, DR2 og TV 2.

I 2012 udgav han bogen Flugtrute Østersøen. Historien om "den usynlige mur" mellem DDR og Danmark under den kolde krig behandler østtyskeres flugt til Danmark. Bogen vandt prisen som Årets Historiske Bog i 2012. Jesper Clemmensen har efterfølgende udgivet bøgerne Skyggemand i 2017 og Afhopperne i 2020. I maj 2021 udgav han bogen Skibet fra Helvede - da Anden Verdenskrigs rædsler drev i land på Møn sammen med journalisten Thomas Albrektsen.

Både Flugtrute Østersøen og Skyggemand blev nomineret til Weekendavisens Litteraturpris.

Referencer 

Journalister fra Danmark
Energy

Energy, det engelske ord for energi eller kraft, kan henvise til:

 Energy (tidsskrift), videnskabeligt tidsskrift udgivet af Elsevier

Musik 
 Energy (Operation Ivy-album), studiealbum af Operation Ivy
 Energy (Disclosure-album), studiealbum af Disclosure
 Energy (Keri Hilson-sang), debutsingle af Keri Hilson
 Energy (Nuša Derenda-sang), sang af Nuša Derenda
 Energy (musikgruppe), dansk musikgruppe
Proud Boys

Proud Boys (dansk: stolte drenge) er betegnet som en højreekstrem/højreradikal neofascistisk/nyfascistisk gruppe. Proud Boys blev grundlagt som mandeklub i 2016 af Gavin McInnes, og navnet er hentet fra en sang i musikalen Aladdin, og startede som en joke, da Gavin arbejdede ved Compound Media.

Gruppen blev kendt i en videre kreds da præsident Trump i den første valgduel med Joe Biden, på et direkte spørgsmål omkring, hvorvidt han ville tage afstand til en højreradikal nyfascistisk gruppe kaldet "Proud Boys", svarede han, at de skulle “stand back and stand by”, hvilket blev tolket som de skulle stå klar til at hjælpe, hvis det blev nødvendigt.

Rank 
 1.grad, at du erklærer offentligt, at du er en Proud Boys
 2.grad, du bliver slået af mindst 5 fyre, indtil du har nævnt 5 morgenmadsprodukter.
 3.grad, at få en tatoo med Proud Boy.

Kilder 

Højreekstremisme
Frano Parać

Frano Parac (født 11. maj 1948 i Split, Kroatien) er en kroatisk komponist, professor og lærer.

Parac studerede musikteori og komposition på Musikkonservatoriet i Zagreb (1972-1975). Han studerede elektronisk musik i Milano, Italien på Studio di fonologia musicale della RAI (1977-1978). Parac har skrevet en symfoni, orkesterværker, kammermusik, koncertmusik, korværker, elektronisk musik, scenemusik, vokalmusik etc. Han underviste i komposition på Musikskolen Blagoja Bersa i Zagreb (1972-1978). Parac har også undervist i komposition på Musikakademiet i Zagreb fra (1978), og blev fra (1992) udnævnt som professor på stedet.

Udvalgte værker 

 Symfoni (1992-1993) - for kor of orkester 
 "Musik" (1985) - for orkester 
 "Musik" (1950) - for strygeorkester
 Violinkoncert (1986) - for violin og strygeorkester

Eksterne henvisninger 
 om Frano Parac 
 om Frano Parac på www.musicweb-international.com 

Komponister fra Kroatien
Professorer
Lærere
Personer fra Split
Ding Shande

Ding Shande (født 12. november 1911 i Kunshan, Suzhou, Kina, død 8. december 1995) var en kinesisk komponist, pianist, lærer og rektor.

Shande studerede klaver på Shanghais Nationale Musikkonservatorium, og senere komposition på Musikkonservatoriet i Paris hos Arthur Honegger og Nadia Boulanger. Han var lærer og senere rektor på Musikkonservatoriet i Shanghai. Shande har skrevet en symfoni "Den Lange March" (som han nok er mest kendt for), orkesterværker, kammermusik, instrumental musik for mange instrumenter, korværker, vokalmusik etc.

Udvalgte værker 

 Symfoni "Den lange march" (1962) - for stort orkester
 Klaverkoncert - for klaver og orkester

Eksterne henvisninger 
 om Ding Shande på www.musicweb-international.com 

Komponister fra Kina
Pianister fra Kina
Lærere
Rektorer
Personer fra Suzhou
Wang Yunjie

Wang Yunjie (født 29. august 1911 i Longkou, Yantai, Kina, død 4. juni 1996) var en kinesisk komponist og pianist.

Yunjie studerede klaver og komposition på Shanghai Xinhua Skolen for Kunst og Musikkonservatoriet i Shanghai. Han har skrevet 2 symfonier, orkesterværker, kammermusik og filmmusik, sidstnævnte som han nok er mest kendt for. Yunjie har skrevet musik til 40 film i Kina, og han arbejdede en lang periode fast for Shanghai Film Studios som komponist. Hans 2 symfoni er et betydningsfuldt værk i Kina.

Udvalgte værker 

 Symfoni nr. 1 (1956) - for orkester
 Symfoni nr. 2 "Modstandskrigen mod Japan" (1960) - for orkester
 "Lin Zexu" (19?) - filmmusik
 "En troldmands eventyr" (19?) - filmmusik

Eksterne henvisninger 
 om Wang Yunjie på www.musicweb-international.com

Komponister fra Kina
Pianister fra Kina
Personer fra Yantai
Chan Wing-Wah

Chan Wing-Wah (født 2. februar 1954 i Hong Kong, Kina) er en kinesisk komponist, lærer og dirigent.

Wing-Wah studerede komposition på det Kinesiske Universitet i Hong Kong og Trinity College of Music i London, samt Toronto Universitet. Han deltog også på kompositions og direktionskurser i Darmstadt. Wing-Wah har skrevet 10 symfonier ,orkesterværker, kammermusik, balletmusik, korværker, vokalmusik, filmmusik etc. Han har virket som leder af Komponistforeningen i Hong Kong, og underviser i komposition og er aktiv som freelance komponist og dirigent. Wing-Wah er nok mest kendt som symfoniker og filmkomponist.

Udvalgte værker 

 Symfoni nr. 1 (1979) - for orkester
 Symfoni nr. 2 (1981) - for pipa og orkester
 Symfoni nr. 3 (1985) - for orkester
 Symfoni nr. 4 "Te Deum" (1985) - for sangsolist, kor og orkester
 Symfoni nr. 5 "De tre kongeriger" (1995) - for dobbelt orkester
 Symfoni nr. 6 "Genforening" (1996) - for orkester
 Symfoni nr. 7 "Den store mur" (2004) - for kinesisk orkester
 Symfoni nr. 8 "Dette grænseløse land" (2007) - for orgel, kor og orkester
 Symfoni nr. 9 Velvillighed og stor harmoni (2019) - for orkester
 Symfoni nr. 10 "Forår og efterår" (2022) - for orkester

Eksterne henvisninger 
 om Chan Wing-Wah på www.musicweb-international.com

Komponister fra Kina
Lærere
Dirigenter
Personer fra Hongkong
Chen Peixun

Chen Peixun (Chan Pui-Fang) (født 7. december 1921 i Hong Kong - død 25. februar 2007 i Shenzhen, Kina) var en kinesisk komponist, professor, pianist, organist og lærer.

Peixun studerede klaver, orgel og komposition privat i Hong Kong og Shanghai og i London. Han underviste som lærer og professor i komposition og klaver på Musikkonservatoriet i Beijing, og Hong Kongs Baptist Skole efter (1949). Peixun har skrevet tre symfonier, orkesterværker, kammermusik, klaverstykker etc. Hans symfonier hører til vigtige værker i den kinesiske musiklitteratur, især symfoni nr. 1 & 2.

Udvalgte værker 

 Symfoni nr. 1 "Mit Moderland" (1960-1964) - for orkester
 Symfoni nr. 2 "Tsing-Ming's Monumentet" (1980) - for orkester
 Symfoni nr. 3 "Ode til blommer og fyrretræer" (?) - for orkester

Eksterne henvisninger 
 om Chen Peixun på www.musicweb-international.com

Komponister fra Kina
Professorer
Pianister fra Kina
Organister
Lærere
Personer fra Hongkong
U/17-EM i fodbold for kvinder 2021

U/17-EM i fodbold for kvinder 2021 (også kendt som UEFA Women's Under-17 Euro 2021) skulle have været den 14. udgave af U/17-EM i fodbold for kvinder. Færøerne blev udpeget som vært for turneringen, som oprindeligt skulle spilles mellem 2. og 14. maj 2021. I alt otte hold vil deltage i turneringen med spillere, der er født den 1. januar 2004 eller senere.

Tyskland er forsvarende mestre, da de vandt den sidste turnering, der blev afholdt i 2019, og eftersom 2020 udgaven blev aflyst på grund af coronaviruspandemien i Europa.

Den 18. december 2020 meddelte UEFAs eksekutivkomité, at turneringen blev aflyst efter samråd med alle 55 medlemslande på grund af Coronaviruspandemien.

Kvalifikation 

I alt 49 UEFA nationer tilmeldte sig konkurrencen, og med Færøerne der automatisk kvalificerer sig som værtsnation, skal de andre 48 hold konkurrere i kvalifikationen, der vil bestå af to runder: Kvalifikationsrunden, der skulle have fundet sted i foråret 2020, og Eliterunden, der skulle finde sted foråret 2021, for at finde frem til de sidste syv pladser i slutspillet. Men på grund af COVID-19 pandemien i Europa, har UEFA annonceret den 13. august 2020, at det i samråd med de 55 medlemsforbund er blevet afgjort, at kvalifikationsrunden vil blive udsat til februar 2021, og at eliterunden blev aflyst og erstattet af play-offs, der vil finde sted i marts 2021 mellem de 12 gruppevindere af kvalifkationen og de to bedste toere for at afgøre hvilke hold kvalificerer sig til slutspillet.

Kvalificerede hold 
Følgende hold kvalificerede sig til slutspillet.

Spillesteder 
 Tórsvøllur, Tórshavn
 Svangaskarð, Toftir

Referencer

Eksterne henvisninger 
 

EM i fodbold for kvinder
Fodbold i 2021
Tandstik

En tandstik eller tandstikker er en lille tynd pind af træ, plast, bambus, metal, knogler eller andet stof, med mindst en og undertiden to spidse ender, der skal indsættes mellem tænderne for at fjerne detritus, normalt efter et måltid.

Kildehenvisninger 

Medicinsk udstyr
Personlig hygiejne
Skælskør gamle rådhus

Skælskør gamle rådhus er et tidligere rådhus, der ligger i Skælskør på Vestsjælland. Det er også blevet brugt som både politistation ting- og arresthus. Bygningen blev fredet i 2001.

Historie 

Rådhuset er tegnet af arkitekten Frederik Carl Christian Hansen, og det blev bygget i 1896 på Gammeltorv ved siden af byens kirke. Det er byens fjerde rådshus; det første rådhus blev revet ned i 1682, og i 1736 blev der bygget et nyt rådhus som fortsat står, men det blev afløst af endnu en ny bygning i 1829, som dog blev revet ned efter det nuværende gamle rådhus blev bygget.

Rådhuset rummede både anklagemyndighed, dommer og borgmester, der var den samme person frem til retsplejeloven blev vedtaget i 1916. Justitsministeriet erhvervede ejendommen i 1938, da det kommunale politi blev lagt ind under ministeriet, og den blev herefter udlejet som byrådssal.

Det fungerede som arrest frem til 1955, og i 1980 købte Skælskør Kommune bygningen af Justitsministeriet.

Bygningen bruges i dag til skiftende udstillinger.

Beskrivelse 

Bygningen er opført i nygotisk historicismehar et vinkelformet grundplan med rådhus og politi i hovedlængen og arrest i sidelængen. Hovedindgangen er ud mod torvet, mens der på bagsiden er et trappetårn ud til en lille gård.

Vinduerne i stueetagen har rundbuer og førstesalens vinduer har spidsbuer. Gavlene har kamtakker. I midten af bygningen ud mod torvet er en skulptur af Justitia med vægt. Taget er i skifer

På torvet foran rådhuset står springvandet Pomona brønden, der er udført af Johannes Bjerg.

Referencer

Eksterne henvisninger 

Rådhus
Fredede rådhuse i Danmark
Rådhus
Etableret i 1896
Gabrielle Pilote Fortin

Gabrielle Pilote Fortin (født 26. april 1993 i Neuville, Québec) er en professionel cykelrytter fra Canada, der er på kontrakt hos .

Karriere 
Pilote Fortin blev i 2015 canadisk U/23-mester i linjeløb, og skrev i 2016 kontrakt med Cervélo–Bigla Pro Cycling. I 2017 havde hun et alvorligt styrt ved Classique Pajot Hills, og fik brud i ansigtet og kraftig hjernerystelse. I 2018 og 2019 kørte hun for tyske WNT–Rotor Pro Cycling, inden hun i 2020 skiftede til spanske Massi Tactic. Efter to år på det spanske hold, skiftede Fortin fra starten af 2022 til det nyetablerede franske kontinentalhold .

Privat 
Hendes tvillingesøster Hélène Pilote Fortin har også været cykelrytter. 

Gabrielle Pilote Fortin er bosat i Andorra, og har siden 2019 været kæreste med den danske cykelrytter Kasper Asgreen.

Referencer

Eksterne henvisninger 

 
 

Kvindelige cykelryttere fra Canada
Mogens Jørgensen

Mogens Henri Jørgensen (født 26. februar 1914 i København, død 31. juli 2007) var en dansk maler.

Mogens Jørgensen var søn til vinhandleren og grossisten Charles Valdemar Jørgensen (1873-1950) og Ellen Westergaard (1883-1957). Han uddannede sig hos Peter Rostrup Bøyesen i perioden 1932-33 og på Det Kongelige Danske Kunstakademi i 1941. Han debuterede på Kunstnernes efterårsudstilling i København i 1938.

Han har gjort sig kendt for fra midten af 1950-talen at lave omkring 25 udsmykninger i kirker i Danmark og i Sverige, deriblandt glasmosaikker, altertavler, kirkeduge med mere. Hans mest kendte værk er de 950 kvadratmeter store glasmosaikker på de fire væggene i kirkerummet i Tibble kirke i Täby kommune ved Stockholm. Han fik Eckersbergmedaljen i 1984

Mogens Jørgensen giftede sig i 1944 med den svensk-danske billedkunstner og arkitekt Gudrun Steenberg (1914-98) med hvem han havde et kunstnerisk samarbejde, blandt andet ved Tibble kirke.

Udvalgte værker 

 Hover Kirke ved Vejle
 Rejsby Kirke ved Ribe
 Christianskirken i Kongens Lyngby
 Glasmalerier i Arlövs kirke
 Fredenskirken i Viby
 Nørrelandskirken i Holstebro
 Værløse Kirke
 Mosaikvæg til Båring højskole i Asperup på Fyn i Danmark
 Glasmosaikker i Tibble kirke i Sverige, 1978
 Glasmosaik i Blågårds Kirke i København, 1993

Udvalgt Bibliografi 
 Mogens Jørgensen, Otto Norn med flere: Genskær - Kirkeudsmykninger og tekster af Mogens Jørgensen, Poul Kristensens Forlag 1988,

Eksterne henvisninger 
 
 Mogens Jørgensen i Dansk Biografisk Leksikon
 

Malere fra Danmark
Modtagere af Eckersberg Medaillen
Personer i Kraks Blå Bog (afdøde)
Gudrun Steenberg

Gudrun Elisabeth Steenberg (født 21. maj 1914 i Gøteborg, død 2. marts 1998 i København) var en svensk-dansk billedhugger og arkitekt. 

Gudrun Steenberg var datter til ingeniøren Charles Steenberg (1873–1962) og Ann-Mari Hendén (1890-?). Hun debuterede på Kunstnernes Efterårsudstilling i 1939.

Gudruns Stenbjergs hovedværk er sit arbejde i Tibble kirke i Täby kommune, Stockholms län, hvor hun blandt andet lavede det af mosaikglasvægge-indrammede kirkerum sammen med sin mand Mogens Jørgensen og Göran Kjessler.

Hun fik Eckersbergmedaljen 1982.

Gudrun Steenberg blev gift med maleren Mogens Jørgensen i 1944.

Udvalgte værker 

 Alterkors af støbejern i Mårslet kirke udenfor Århus
 Alterkorset af fyr i Tibble kirke i Täby kommune i Sverige.
 Tårnskulpturen, 1981, torvet i Lynge i Allerøds kommune
 Tårnskulpturen, 2000, i Køge

Udvalgt bibliografi 

 Mogens Jørgensen og Gudrun Steenberg: Billedkunst i arkitektur, Kunstmuseet Køge Skitsesamling, 1990

Eksterne henvisninger 
 
 

Modtagere af Eckersberg Medaillen
Billedhuggere fra Danmark
Personer i Kraks Blå Bog (afdøde)
Trustrup (Hundslund Sogn)

Trustrup er en landsby ca. 1 km sydvest for Hundslund. Vejen Trustrupvej går fra Sondrup til Trustrup, og Glibingvej går fra Søvind til Trustrup.
Ca. 300 m syd for Trustrup ligger udsigtshøjene Trustrup høje, der er et yndet udflugtsmål for hele Odder kommune. Herfra kan man se en del af Horsens Fjord og Alrø.

Lokaliteter i Odder Kommune
Nyrebækkenet

Nyrebækkenet, pelvis renalis på latin, er et hulrum inde midt i nyren, der modtager urinen fra nyren og sender det videre til urinlederen (lat. ureter). Den dannes af samlingen af de mange calices renales majores, som selv er samlerør for calices renales minores, som modtager urin fra nyrepyramidernes papiller.

Se også 

 Nyre
 Pyelonephritis (nyrebækkenbetændelse)

Anatomiske termer
Miele

Miele er en tysk producent af avancerede husholdningsapparater og kommercielt udstyr, der har hovedkontor i Gütersloh, Ostwestfalen-Lippe. Virksomheden blev grundlagt i 1899 af Carl Miele og Reinhard Zinkann og har altid været et familieejet drevet firma. I 2007 vandt selskabet en pris, som det mest succesrige selskab i Tyskland det år.

Eksterne henvisninger 
  

Elektronikvirksomheder fra Tyskland
Etableret i 1899
Chen Yi

Chen Yi (født 4. april 1953 i Guangzhou, Kina) er en kinesisk/amerikansk komponist, violinist, pianist og lærer.

Yi studerede violin og klaver fra hun var tre år. Senere studerede hun komposition på det Centrale Musikkonservatorium i Beijing.
Hun tog til USA, hvor hun fortsatte sine studier i komposition på Columbia University i New York. Yi har skrevet 4 symfonier, orkesterværker, kammermusik, korværker, vokalmusik, klaver stykker, solo stykker for mange instrumenter etc. Efter endt uddannelse bosatte hun sig i USA, hvor hun har undervist som lærer i komposition på bl.a. Peabody Musikkonservatorium i Baltimore, og University of Missouri–Kansas City i Kansas City. Yi har også været gæsteunderviser på forskellige skoler i Kina. Hun blander kinesisk folklore, med europæisk klassisk musik i sin kompositions stil.

Udvalgte værker 

 Symfoni nr. 1 (1986) - for orkester
 Symfoni nr. 2 (1993) - for kvindeligt orkester
 Symfoni nr. 3 "Min musikalske rejse til Amerika" (2003) - for orkester
 Symfoni nr. 4 "Humen 1839" (2009) - for orkester

Eksterne henvisninger 
 om Chen Yi på www.musicweb-international.com

Komponister fra Kina
Violinister
Pianister fra Kina
Lærere
Personer fra Guangzhou
Du Mingxin

Du Mingxin (født 9. august 1928 i Qianjiang, Kina) er en kinesisk komponist og pianist.

Mingxin studerede musik i sin hjemby, og tog til Shanghai, hvor han studerede klaver, og levede som udøvende pianist. Studerede senere komposition på Moskva musikkonservatorium. Han vendte tilbage til Kina, hvor han blev lærer, og med i ledelsen på det Centrale Musikkonservatorium i Beijing. Mingxin har skrevet to symfonier, orkesterværker, kammermusik, balletmusik, filmmusik, instrumental musik for mange instrumenter etc.

Udvalgte værker 

 Symfoni nr. 1 (1979) - for orkester
 Symfoni nr. 2 "Den store mur" (1988) - for orkester

Eksterne henvisninger 
 om Du Mingxin på www.musicweb-international.com 

Komponister fra Kina
Pianister fra Kina
Lærere
Personer fra Quinjiang
Mr. Mxyzptlk

Mr. Mxyzptlk (eller Miks-yez-PIT-el-ik), også kendt som Mxy, er en fiktiv imp-lignende person, der optræder i DC Comics' Superman-tegneserier,  nogle gange som en superskurk og andre gange som en antihelt.

Figuren blev skabt til historien The Mysterious Mr. Mxyztplk (den oprindelige stavemåde), der blev skrevet af Jerry Siegel, tegnet af Ira Yarborough og bragt i Superman #30 (september / oktober 1944). På grund af forsinkelser i udgivelsen kom figuren dog til at optræde i den daglige Superman-tegneseriestribe skrevet af Whitney Ellsworth og Wayne Boring først.

Han optræder typisk som en trickster i den klassiske mytologiske forstand, idet han har evnen til at forvrænge virkeligheden og nyder at pine Superman på tegnefilmsagtig måde. I de fleste af hans optræderner i DC Comics kan han kun stoppes ved, at man får ham til at sige eller stave sit eget navn bagfra (Kltpzyxm - "kel-tip-zix-um"). Det vil bringe ham tilbage til hans hjem i den femte dimension og holde ham der i mindst 90 dage. Figurens begrænsninger har dog været elimineret siden Crisis on Infinite Earths-rebooten, hvor figuren kun tager væk, hvis han frivilligt går med til det efter at have opfyldt nogle egne betingelser, så som at Superman får Mr. Mxyzptlk til at male sit eget ansigt blåt.

Figuren blev spillet af Howie Mandel i tv-serien Lois & Clark: The New Adventures of Superman fra 1993. I tv-serien Smallville hed han Mikhail Mxyzptlk og blev spillet af Trent Ford. I tv-serien Supergirl blev han spillet af Peter Gadiot i anden sæson og af Thomas Lennon i femte sæson. I Superman: The Animated Series blev han stemmelagt af Gilbert Gottfried

Noter 

Superman
Ma Sicong

Ma Sicong (født 7. maj 1912 i Haifeng Amt, Shanwei, Kina - død 20. maj 1987 i Philadelphia, Pennsylvania, USA) var en kinesisk komponist, violinist og lærer.

Sicong studerede som barn musik og violin i sit hjemland, og tog senere til Frankrig, hvor han studerede videre på Musikkonservatoriet i Paris. Han vendte tilbage til Kina hvor han delvis blev førsteviolinist i orkesteret hos Forskningsinstituttet for Dramatisk Kunst, og hvor han senere formede et Symfoniorkester i Chongqing, og underviste som lærer på forskellige skoler. Sicong har skrevet to symfonier, orkesterværker, kammermusik, koncertmusik, korværker, klaverstykker, violin stykker etc. Han blev offer for Kulturrevolutionen i Kina (1967) og måtte flygte til USA, hvor han levede til sin død i (1987).

Udvalgte værker 

 Symfoni nr. 1 (1941-1942) - for orkester
 Symfoni nr. 2 (1958-1959) - for orkester
 Violinkoncert (1944) - for violin og orkester
 Koncert (1983) - for 2 violiner og orkester

Eksterne henvisninger 
 om Ma Sicong på www.musicweb-international.com

Komponister fra Kina
Violinister
Lærere
Personer fra Shanwei
Dunajec

Dunajec ( Polsk udtale: [duˈnajɛt͡s] ) er en flod der løber gennem det nordøstlige Slovakiet og det sydlige Polen . Det er en højre biflod til Vistula- floden. Den begynder i Nowy Targ ved sammenløbet af to korte bjergfloder, Czarny Dunajec og Biały Dunajec (sort og hvid Dunajec). Dunajec danner grænsen mellem Polen og Slovakiet for 17 kilometer lang strækning i Pieninybjergene (Pieniny Środkowe), øst for Czorsztynreservoir.

Dunajec er 249 kilometer lang, inklusive kildefloden Czarny Dunajec, hvilket gør den til Polens trettendelængste flod. Denhar et afvandindsområde på 6.796 kvadratkilometer (4.838 i Polen, og 1.958 i Slovakiet). På den slovakiske/polske grænse løber den gennem Zamagurie-regionen med attraktioner som Dunajeckløften, Trzy Korony- massivet med en 500 meter dyb afgrund, Červený Kláštor og to slotte Pieninybjergene, i Czorsztyn og Niedzica .

Forløb 
Nedenfor de to kildestrømme løber Dunajec gennem en bred dal kaldet Nowotarska Basin. Derefter fylder den søen bag dæmningerne i Niedzica (Jezioro Czorsztyńskie-søen) og dæmningen i Sromowce Wyżne (Sromowce Wyżne-reservoiret). Den løber gennem den centrale del af Pieniny-området og skaber en malerisk drejning ved den polsk- slovakiske grænse mellem Sromowce Wyżne og Szczawnica, hvor den løber omkring Kotuńka- klippen, der adskiller området fra de overliggende dele af floden. Længere nede drejer den mod nord ind i de vestlige Beskider og Sądecka-bassinet, hvor det løber sammen med sin største biflod, Poprad-floden. Det flyder over en åben dal af Beskid-foden og falder ned over Rożnów- foden (med yderligere to dæmninger: Jezioro Rożnowskie-søen og Jezioro Czchowskie-søen) og til sidst fører den ind i Sandomierz- bassinet og dalen Vistula Lowlands. Dunajec strømmer ud i Vistula-floden i nærheden af Opatowiec .

Kilder og henvisninger 

 Dunajec-floden ved Encyclopædia Britannica 

Floder i Polen
Floder i Slovakiet